Մուրատ Յակին

**Մուրատ Յակին** () շվեյցարացի ֆուտբոլիստ (պաշտպան) և մարզիչ։ Մարզել է շվեյցարական մի շարք ակումբներ, իսկ 2014/15 մրցաշրջանում գլխավորել է Մոսկվայի «Սպարտակը»։ Շվեյցարիայի հավաքականի գլխավոր մարզիչ։

## Կարիերա
Շվեյցարիայում ծնվածներ Կրտսեր եղբոր պես Հաքանը դարձավ պրոֆեսիոնալ ֆուտբոլիստ։ Առավել հայտնի է շվեյցարական «Գրասհոպեր» և «Բազել» ակումբներում ելույթներով, խաղացել է նաև երկրի սահմաններից դուրս գերմանական «Շտուտգարտում», «Կայզերսլաուտերնում» և թուրքական «Ֆեներբահչեում»։ 10 տարի հանդես է եկել Շվեյցարիայի հավաքականում, Եվրո-2004-ի մասնակից։

Ֆուտբոլիստի կարիերան ավարտելուց հետո աշխատում է որպես մարզիչ։ 2009-2011թթ. ղեկավարել է «Թունան»։ Նրա ղեկավարությամբ ակումբը զգալի առաջընթաց գրանցեց՝ 2009 թվականին նվաճելով Չելենջ լիգայի գավաթը։

2012 թվականի հոկտեմբերի 15-ին գլխավորել է «Բազելը»՝ այդ պաշտոնում փոխարինելով Հայկո Ֆոգելին։ 2014 թվականի մայիսի 17-ին հեռացել է ակումբից՝ փոխադարձ համաձայնությամբ խզելով պայմանագիրը, որը նախատեսված էր մինչև 2015 թվականի ամառը։ Երկու մրցաշրջանների ընթացքում, երբ Յակինը "Բազելի" գլխավոր մարզիչն էր, թիմը երկու անգամ անընդմեջ դարձավ Շվեյցարիայի չեմպիոն, ինչպես նաև հասավ Եվրոպա լիգայի կիսաեզրափակիչ։

2014 թվականի մայիսի 30-ին իտալական «La Gazzetta dello Sport» պարբերականը հայտարարել է Յակինի նշանակման մասին Մոսկվայի «Սպարտակի» գլխավոր մարզչի պաշտոնում։ Սակայն «Սպարտակի» տնօրենների խորհրդի անդամ Ջեւան Չելոյանցը հերքել է այդ տեղեկությունը։ 2014 թվականի մայիսին «Սպարտակի» կողմից որոշում չի կայացվել։ Շվեյցարական «Blick» թերթի տվյալներով՝ «Սպարտակը» մարզչին առաջարկել է տարեկան 2-2,5 մլն շվեյցարական ֆրանկ (1,6—2 մլն եվրո) աշխատավարձ։ Հունիսի 16-ին «Սպարտակի» համար կառուցվող «Օտկրիտիե Արենա» մարզադաշտում կայացավ Մուրատ Յակինի պաշտոնական շնորհանդեսը գլխավոր մարզչի պաշտոնում։

Օգոստոսի 1-ին կայացավ «Սպարտակի» առաջին պաշտոնական հանդիպումը Յակինի գլխավորությամբ։ Այդ խաղում «Սպարտակը» 4:0 հաշվով արտագնա հաղթանակ տարավ «Ռուբինի» նկատմամբ։ Շվեյցարացի մասնագետի գլխավորությամբ «Սպարտակը» առաջնությունում զբաղեցրեց միայն 6-րդ տեղը՝ չկարողանալով որակավորվել հաջորդ մրցաշրջանի եվրագավաթներում։ Թիմն անհավասար խաղ էր ցուցադրում և չուներ կայուն կազմ։ 2015 թվականի մայիսի 30-ին կայացավ «Սպարտակի» վերջին հանդիպումը Յակինի գլխավորությամբ։ Խաղից առաջ «Սպարտակ»ի տնօրենների խորհուրդը հայտնել էր, որ Յակինը կհեռացվի մրցաշրջանի ավարտից հետո։ Հանդիպումն ավարտվել է ոչ-ոքի՝ 3:3 հաշվով «Ամկարի» հետ։

2021 թվականի օգոստոսի 9-ին նշանակվել է Շվեյցարիայի հավաքականի գլխավոր մարզիչ։ Կարողացել եմ թիմի հետ որակավորվել Քաթարում կայանալիք Աշխարհի առաջնությանը՝ ընտրական խմբում առաջ անցնելով Իտալիայի հավաքականից։

## Ձեռքբերումներ
**<big>Որպես խաղացող</big>**

; «Grasshopper»

* Շվեյցարիայի Չեմպիոն՝ 1994/95, 1995/96
* Շվեյցարիայի Գավաթակիր՝ 1993/94

; «Շտուտգարտ»

* Գավաթակիրների Գավաթի եզրափակչի մասնակից՝ 1997/98

; «Բազել»

* Շվեյցարիայի Չեմպիոն՝ 2001/02, 2003/04, 2004/05
* Շվեյցարիայի Գավաթակիր՝ 2001/02, 2002/03
* Ժամացույցի գավաթակիր՝ 2003

**<big>Որպես մարզիչ</big>**

; «Լյուցեռն»

* Շվեյցարիայի Գավաթի Եզրափակչի Մասնակից։ 2011/12

; «Բազել»

* Շվեյցարիայի Չեմպիոն՝ 2012/13, 2013/14
* Շվեյցարիայի Գավաթակիր՝ 2012/13
* Ժամացույցի գավաթակիր՝ 2013

## Մարզչական կարիերա
2024 թվականի հունիսի 15-ի տվյալները

## Ծանոթագրություններ

 
Կատեգորիա:ՈՒԵՖԱ Եվրո 2024-ի մարզիչներ
Կատեգորիա:Շտուտգարտի ֆուտբոլիստներ
Կատեգորիա:Կայզերսլաուտերնի ֆուտբոլիստներ
Կատեգորիա:Բազելի ֆուտբոլիստներ
Կատեգորիա:Ֆեներբահչեի ֆուտբոլիստներ
Կատեգորիա:Գրասհոպերի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Շվեյցարիայի հավաքականի ֆուտբոլիստներ
Կատեգորիա:Ֆուտբոլիստներ այբբենական կարգով
Կատեգորիա:Թուրքական Սուպերլիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Շվեյցարացի ֆուտբոլային մարզիչներ
Կատեգորիա:Շվեյցարացի ֆուտբոլիստներ